Խորհրդարանական քննարկուների ժամանակ Պաշտպանության փոխնախարար Արտակ Զաքարյանը վստահեցրեց՝ իրենց նպատակը գումարի հավաքագրումը չէ, և օրենքի խստացումն էլ ոչ թե արդեն արտերկրում գտնվողների դեմ է, այլ ապագայում փողով բանակից խուսափողների, ովքեր այսօր արդեն հաշվարկներ են անում: «Ազնիվ լինենք ու մեր քաղաքացիներին հիմա արդեն այս օրենքով ասենք՝ հարգելիներս 10-րդ անգամ, 11-րդ անգամ, 12-րդ անգամ Հայաստանի Հանրապետությունը չի պատրաստվում էս կարուսելն անընդհատ պտտել»,- հայտարարեց Արտակ Զաքարյանը: